Esfera armillar - Uiquipedia

# Esfera armillar

### De Uiquipedia

Esfera Armillar

N'astronomía una esfera armillar, nomada tamién astrolabiu esféricu ye un modelu de la esfera celeste utilizáu p'amosar el movimientu aparente de les estrelles alrodiu la Tierra o el Sol. La esfera armillar foi inventada presumiblemente por Eratóstenes alrodiu del 255 edC. El nome provién del llatín "armilla" (círculu, brazalete), dau que l'instrumentu tá construyíu sobro una cadarma de círculos graduaos amosando l'ecuador, la eclíptica y los meridianos y paralelos astronómicos. Na mayoría de les esferes armillares puede adicase la Tierra (o tamién, y en modelos posteriores el Sol) nel cientru de la esfera.

## [editar] Hestoria

Les esferes armillares foron usaes como instrumentos d'enseñanza yá nel sieglu III e. de C. Modelos más sofisticaos foron fechos na dómina del astrónomu Ptolomeo muncho más precisos y capaces de ser utilizados inclusu pa predecir adicamientos. Les esferes armillares convirtiéronse n'instrumentos populares nel final de la Edad Media y l'astrónomu danés Tycho Brahe (1546-1601) construyó numberosos inxenios d'esta triba. Nel Renacimientu munchos científicos y personaxes públicos posaben pa los sos retratros col fondu d'una esfera armillar como símbolu de sabiduría y conocimientu. Al ser les esferes armillares dalgunos de los primeros equipos mecánicos complexos, el so desendolque fizo dable dellos avances téunicos de la ciencia mecánica. Na bandera y l'escudu de Portugal apaez representada una esfera armillar utilizada como símbolu nacional dende'l reináu de Manuel I de Portugal.

## [editar] Esfera Armillar na China

Globu celestial de la dinastía Qing

En China los astrónomos desendolcaron l'equivalente chinu de la esfera armillar, los nomaos globos celestes p'aidalos a planificar los sos adicamientos de les estrelles. El globu celeste más antigu data del añu 52 edC. na dómina de la dinastía Han Occidental y construyéronlu los astrónomos Geng Shou-chang (耿壽昌) y Luo-xia Hong (落下閎). Dalgunos d'estos instrumentos podíen asemeyar el movimientu de los astros, siendo impulsaos cola aida de corrientes d'augua.

Munchu tiempu dempués, Li Chun-feng (李淳風) de la dinastía Tang creó nel añu 633 un modelu más avanzáu con tres capes esfériques que-y dexaben calibrar dellos aspeutos de les observaciones astronómiques. Nel añu 723, demientres la dinastía Tang el monxe budista Yi-xing (一行) y l'oficial de gobiernu Liang Ling-zan (梁令瓚) combinaron el globu celestial de Zhang Heng movíu per duana d'augua con un dispositivu capaz de permitir la surtida del llíquidu. El resultáu foi dablemente'l primer reló mecánicu movíu dafechu per duana de l'augua na hestoria.

## [editar] Ver tamién

- Astrolabiu

## [editar] Enllaces esternos

| Vea les imáxenes de Commons sobre Esfera armillar.

- Esfera armillar n'astronomia.com

Retrieved from "http://ast.wikipedia.org../../../e/s/f/Esfera_armillar.html"

Categoría: Astrometría

##### Views

- Artículu
- Discusión
- Revisión actual

##### Buscar

##### Otres llingües

- Català
- Dansk
- Deutsch
- English
- Español
- Français
- Magyar
- Italiano
- Nederlands
- Polski
- Português
- Slovenčina
- Svenska
- 中文